alexandrainst/scandi-wiki huggingface dataset:
Järlasjön

Järlasjön er ein innsjø som ligg hovudsakleg i Nacka kommun, men med ein del i Stockholm kommun, i landskapet Södermanland i Sverige. Innsjøen har namnet etter Järla gard, som er omtalt første gongen i 1426.

Innsjøen består av fire basseng fråskilde av tronge sund. Den austlege delen av innsjøen, aust for Saltsjöbadsleden, vert kalla Kolbottensjön, og har samband med den øvrige delen av innsjøen gjennom ein ståltrommel som går under vegen. Ståltrommelen går an å passere med kano. Bassenget mellom Saltsjöbadsleden og Kranglan vert kalla Övre Järlasjön. Det største og djupaste bassenget ligg mellom Kranglan og Nackanäs, der innsjøen er 22 meter djup, like utanfor buområdet Järla sjö. Den vestlege delen av innsjøen, vest for Nackanäs, vert kalla Sicklasjön. Innsjøen er ca. 5 km lang.

Innsjøen ligg 4,7 meter over havet, og utløpet går via Sickla sluss og Sickla kanal til Hammarby sjö. Tilløp kjem via Nacka Ström frå Dammtorpssjön. Inntil Hammarby sjö vart senka på 1920-talet, låg denne på nivå med Järlasjön, såg innsjøane eigenleg var same innsjø den gongen. Innsjøen var offisielt ein vassveg fram til 1977.

I innsjøen er det ein beverbestand, med tre beverhytter, og dessutan utsette signalkreps.

Einskilde av breiddene av Järlasjön er ein av fleire mogelege stader der slaget ved Brännkyrka kan ha funne stad i mellomalderen.

Bilete

Bakgrunnsstoff
 Nacka kommuns heimeside med informasjon om Järlsjön 

Innsjøar i Södermanland
Vjatsjeslav Malafejev

Vjatsjeslav Aleksandrovitsj Malafejev () er ein russisk fotballspelar. I 2012 spela han som keeper for Zenit St. Petersburg i den russiske fotballigaen, og for det russiske landslaget.

Malafejev har, i ein alder av 33 år, spelt heile karrieren sin for Zenit i heimbyen sin, St. Petersburg. Med dei har han vunne den russiske serien to gonger, i 2007 og 2010, cupen i 1999 og 2010 og UEFA-cupen i 2008. Han debuterte for Russland sitt A-landslag 19. november 2003 i ein EM-kvalifiseringskamp mot Wales. Då han vart teken ut i Russland sin tropp til fotball-EM i 2012, vart dette den tredje europameisterskapen på rad han tek del i.

Russiske fotballspelarar
Zenit St. Petersburg-spelarar
Spelarar i Fotball-EM 2004
Spelarar i Fotball-EM 2008
Spelarar i Fotball-EM 2012
Kagghamraån-vassdraget

Kagghamraån-vassdraget er eit vassdrag som består av av fleire  innsjøar og elvar med felles vassføring til Kaggfjärden i Austersjøen. Nedbørfeltet er på 97 km², og ligg hovudsakleg i Botkyrka kommun i Stockholms län i Södermanland i Sverige.

Hovudelva i vassdraget, Kagghamraån, utgjer ein av dei viktigaste stadane langs den svenske austkysten for reproduksjon. Her finn ein mellom anna kvitfinna steinulke og niauge.

Innsjøar i Kagghamraån-vassdraget

Elvar i Kagghamraån-vassdraget

Kjelder
Denne artikkelen bygger på «Kagghamraån-vassdraget» frå ,  den 16. juni 2012.

Bakgrunnsstoff
Kagghamraån Fiskeriverket
Kagghamraån Botkyrka kommun

Innsjøar i Södermanland
Aleksandr Anjukov

Aleksandr Gennadjevitsj Anjukov  () er ein russisk fotballspelar. I 2012 spela han i forsvar for Zenit St. Petersburg i den russiske fotballigaen, og for det russiske landslaget.

Anjukov har, med Zenit St. Petersburg, vore med på å vinna den russiske serien to gonger, i 2007 og 2010, cupen i 2010 og UEFA-cupen i 2008. Han debuterte for Russland sitt A-landslag i 2004 og har vore med i Russland sin EM-tropp tre gonger på rad.

Russiske fotballspelarar
Krylja Sovetov-spelarar
Zenit St. Petersburg-spelarar
Spelarar i Fotball-EM 2004
Spelarar i Fotball-EM 2008
Spelarar i Fotball-EM 2012
Karptjärn

Karptjärn er eit lite vatn (ca. 100 meter langt og 50 m breitt) i området Tyresö Strand i den austre delen av Tyresö kommun i landskapet Södermanland i Sverige. Karptjärn vert drenert mot Kalvfjärden.

Gjennomstrøyminga i innsjøen er låg, og største målte djupne er 1,8 meter. Innsjøen er sterkt påverka av avløp frå eigedomar i nærleiken av innsjøen. Verdiane av nitrogen i vatnet er særs høg, medan verdiane av fosfor er middels høge. I innsjøen lever det igler, både blod- og hesteigler, som ein trur er sett ut den tida då apoteka i Stockholm sette ut og hausta inn igler som vart gjeve for ulike formål. I tjernet finst det ein art av kransalgar. Karptjärn huser store mengder rumpetroll om våren.

Kjelder
Denne artikkelen bygger på «Karptjärn» frå ,  den 16. juni 2012.  
 

Innsjøar i Södermanland
Klämmingen

Klämmingen (eller Klemmingen) er ein innsjø i Gnesta kommun i landskapet Södermanland i Sverige.

Innsjøen ligg i ein sprekkedal, og har ei lengd på 12 km frå nordvest til søraust. Innsjøen har eit overflateareal på  er 16 km², og ligg på nivå med Frösjön, 10,7 meter over havet. Innsjøen er 36,5 meter på det djupaste.

Klämmingen vert drenert gjennom innsjøen Sillen og Trosaån.

Opphavleg utgjorde Klämmingen, saman med Frösjön, ei havbukt på til saman ca. 15 km. Omkring 1900 vart Frösjön og Klämmingen trafikkert av ein dampbåt som gjekk frå Gnesta, og la til ved Kvarntorp, Dillbokvarn og truleg fleire stader før han som siste stopp ankom Laxne.

Bilete

Kjelder
Denne artikkelen bygger på «Klämmingen» frå ,  den 16. juni 2012.  
 

Innsjøar i Södermanland
Kolsnaren

Kolsnaren er ein innsjø i kommunane Katrineholm og Vingåker i landskapet Södermanland i Sverige. Kolsnaren er 12 km², og er 12 meter på sitt djupaste. Innsjøen vert drenert via Viren til Nyköpingsån.

Kjelder
Denne artikkelen bygger på «Kolsnaren» frå ,  den 16. juni 2012.  
 

Innsjøar i Södermanland
Kvarnsjön i Gladö

Kvarnsjön er ein innsjø i kommunane Huddinge og Botkyrka i landskapet Södermanland i Sverige. Tilløpet til innsjøen kjem frå Hacksjön, og utløpet renn via Kvarnbäcken til Orlången. Innsjøen inngår i Tyresån-vassdraget. Ved nordsida ligg tettstaden Gladö kvarn.

Vasskrafta i Kvarnsjön har blitt utnytta sidan mellomalderen, først til drift av eit sagbruk, så sidan til ei mjølkvern. Kvarnbäcken vart på byrjinga av 1900-talet brukt til kraftproduksjon ved eit mindre kraftverk.

Det er ein til innsjø med namnet Kvarnsjön i Huddinge kommun, sjå Kvarnsjön i Lissma.

Kjelder
Denne artikkelen bygger på «Kvarnsjön (Gladö)» frå ,  den 16. juni 2012.

Bakgrunnsstoff
Kvarnsjön-Gladö Tyresåns vattenvårdsförbund
Kvarnsjön Huddinge naturguide

Innsjøar i Södermanland
Kvarnsjön i Lissma

Kvarnsjön er ein innsjø ved Lissma i Huddinge kommun i landskapet Södermanland i Sverige. Utløpet frå innsjøen vart tidlegare utnytta som energikjelde for ei kvern (Kvarntorpet). Innsjøen inngår i Tyresån-vassdraget.

Det er ein innsjø til i Huddinge kommun, med same namn, sjå Kvarnsjön i Gladö.

Bakgrunnsstoff
Huddinge kommuns sida om sjön
Kvarnsjön-Lissma Tyresåns vattenvårdsförbund

Innsjøar i Södermanland
Jurij Zjirkov

Jurij Valentinovitsj Zjirkov () er ein russisk fotballspelar. I 2012 spelar han for Anzji Makhatsjkala i den russiske fotballigaen, og for det russiske landslaget.

Zjirkov vart seriemeister i Russland med CSKA Moskva i 2005 og 2006 og cupmeister med same klubb i 2005, 2006, 2008 og 2009. Han vart kåra til årets spelar i Russland i 2008 av lesarane av bladet Futbol. I 2009 reiste han til England og Chelsea, der han tok del i 17 av seriekampane då Chelsea vann Premier League i 2010. Han debuterte for A-landslaget 9. februar 2005 i ein kamp mot Italia.

Bakgrunnsstoff
 

Russiske fotballspelarar
CSKA Moskva-spelarar
Chelsea-spelarar
Anzji Makhatsjkala-spelarar
Spelarar i Fotball-EM 2008
Spelarar i Fotball-EM 2012
Spelarar i Fotball-VM 2014
Spelarar i Fotball-VM 2018
Spelarar i Fotball-EM 2021
Molukkane

Molukkane (tidlegare kjend som Krydderøyane, indonesisk Maluku) er ei øygruppe på kring 1000 øyar som ligg aust i Indonesia, mellom Sulawesi, Timor og Ny-Guinea. Øyane har eit totalareal på 74 500 km² og 2,1 millionar innbyggjarar (2004). 

Store delar av øygruppa høyrer inn i den indonesiske provinsen Molukkane, som har provinshovudstad på Ambon. Den mindre provinsen Nord-Molukkane har hovudstad på Ternate. Andre viktige øyar i øygruppa er Halmahera, Seram og Buru.

Kjelder 
Denne artikkelen bygger på «Molukkane» frå ,  den 16. juni 2012.  
 MALUKU ved indonesia-tourism.com

Bakgrunnsstoff 

 MALUKU ved indonesia-tourism.com

Øygrupper i Indonesia
Øyar i Indiahavet
Tidlegare portugisiske koloniar
Tidlegare spanske koloniar
Källtorpssjön

Dammtorpssjön er ein innsjø i den sørlege delen av Nacka kommun, og innanfor Nackareservatet, i landskapet Södermanland i Sverige.

Källtorpssjön er ein såkalla sprekkedalssjø som strekkjer seg ca. 1,5 km i aust-vestleg retning. Innsjøen vert drenert via Dammtorpssjön og Nacka ström til Järlasjön. Ältavägen passarer gjennom nedslagsfelta til innsjøen.

Innsjøen nyttast gjerne for fiske av edelfisk som er av dei artane som er sett ut i innsjøen. Fram til 1980-talet kunne ein òg fiske etter krepsar i Källtorpssjön, men etter dette er han råka av krepsepest.

Källtorpssjön er ein populær badesjø, og vasskvaliteten for bading er god. Ved innsjøen ligg eit av Stockholmområdet sine mest vitja friluftsanlegg, Hellasgarden, der det er badeplass på sommaren og skeisebane på vinteren. Ut frå Hellasgarden går det mange turløyper, terrengløyper og, på vinteren, skiløyper. Ved nordbreidda, der Hästhagen ligg, er det ytterlegare ein badeplass, med omkringliggande klipper populære til soling.

Innsjøen og omgjevnadane har òg botanisk, zoologisk og geologisk interesse. Innsjøen er, av Nacka kommun, klassifisert som økologisk utsett.

Bilete

Kjelder
Denne artikkelen bygger på «Källtorpssjön» frå ,  den 16. juni 2012.

Bakgrunnsstoff
 Om Källtorpssjön på Nacka kommuns webbplats 

Innsjøar i Södermanland
Likstammen

Likstammen er ein innsjø sentralt i Södermanland i Sverige, som ligg på grensa mellom dei to historiske herada Rönö og Daga. Innsjøen har eit overflateareal på er 11 km², og han ligg 25 meter over havet. Innsjøen er 27 meter på det djupaste, og utløpet går via Svärtaån til Austersjøen.

Ifølgje Svenska Jägareförbundet har innsjøen namnet sitt etter tre like store «fliker», eller vik, som renn ut frå innsjøen sin midte. Den nordlege fliken består i røynda av to fliker, såg ein kan seie at innsjøen eigenleg har fire fliker.

I nærleiken av innsjøen, ved Malmasjön, ved Östermalma, ligg Stockholms universitet sin feltstasjon Tovetorp. Öster Malma slott ligg ca. ein kilometer vest for innsjøen sin sørvestlege flik. I dette området ligg òg Malma kulle. I innsjøen sin nordlege flik stikk Utnäset, der ein, på det smalaste punktet på neset finn ein ei bygdeborg. Den sørvestlege fliken av innsjøen strekkjer seg mot Lästringe.

Likstammen er fordelt mellom fire historiske sokn: Lästringe sokn, Ludgo sokn, Björnlunda sokn og Frustuna sokn. Ludgo og Lästringe ligg i Rönö herad, medan Björnlunda og Frustuna ligg i Daga herad.

Kjelder
 Nordisk familjebok, upplaga 3, band 12, 1930

Bakgrunnsstoff
 SJF INFO om Likstammen 

Innsjøar i Södermanland
Lilla skogssjön

Lilla skogssjön er ein liten innsjø i den austlege delen av Grödinge i Botkyrka kommun i Södermanland i Sverige. Innsjøen inngår i Kagghamraån-vassdraget, og vert drenert av Uringeån. Avrenninga vert regulert av ei sluse for å sikre kontinuerleg vassføring i Uringeån. Vasstilførselen kjem primært frå Stora Skogssjön via ein underjordisk tunnel.

Lilla skogssjön har eit overflateareal på 0,62 km², og ligg 46,4 meter over havet. Han har ei maksimaldjupne på 2,5 meter, ein gjennomsnittsdjupne på 1,8 meter, og inneheld 1,1 millionar m³ vatn.

Bakgrunnsstoff
Lilla skogssjön  Miljödatabasen
Lilla skogssjön Botkyrka kommun

Innsjøar i Södermanland
Lissmasjön

Lissmasjön er ein innsjø i Huddinge kommun i Södermanland i Sverige. Innsjøen har eit overflateareal på 0,223 km², og ligg 24,6 meter over havet. Innsjøen har ei gjennomsnittsdjupne på 0,8 meter, og største djupne er på 1,6 meter. Lissmasjön rommar 168 000 m³ vatn.

Langs innsjøen går Lissmaleden, som er ein sti langs innsjøen med gangrbuer av tre der der det er våtområde. Det er òg eit fugletårn ved langs austsida av Lissmasjön. Innsjøen er i ferd med å gro igjen, og består for det meste av siv og grastuer, med vatn mellom. Innsjøen inngår i Tyresån-vassdraget.

Miljø
Lissmasjön er ein grunn og næringsrik fuglesjø omgjeve av beitemarker. Breiddene av innsjøen er dekt med siv. Lissmasjön vert drenert via Lissmaån til innsjøen Drevviken. Lissmadalgangen er eit variert jordbrukslandskap med strandbeitemarker, våtbeitemarker, åkerholmar, åkermarker og opne grøfter. Skogspartia rundt innsjøen har eit stort innslag av eik og hassel. Åkermarkene består hovudsakleg av slått- og gressbeitemarker.

Dyreliv
Lissmasjön har eit rikt fugleliv, med fleire sjeldne hekkefuglar, både i og rundt innsjøen, samt langs Lissmaån med dei våte engene langs elva. Førekomsten av den raudlista sørleg gulerle er ein av dei største i lenet. Der er òg ein hettemåkekoloni her. Vanlege fuglearter i og ved innsjøen er hettemåke, sothøne, vipe, heipiplerke, kanadagås, taffeland, krikkand, enkeltbekkasin, stokkand, kvinand, stillits, star, linerle, musvåk, kattugle, gråtrost, svarttrost, måltrost og raudveng. Meir sjeldne fugleartar som regelmessig blir observert i eller ved innsjøen er raudstilk, vassrikse, sivhøne, sørleg gulerle, skogsnipe, nattergal, skeiand, knekkand, brunnakke, lerkefalk, trane, songsvane, tornskate, steinskvett, buskskvett, vepsevåk, gauk og duetrost. Sjeldne fuglar som vitjar innsjøen på meir tilfeldig basis, er havørn, svartglente, blåstrupe, lappsporv, dvergfalk, myrhauk, heilo og gransongar.

Omgivnader
Sør for Lissmasjön, der väg 259 (Haningeleden) passerer, ligg Granby koloniområde, og dessutan Naturreservata til paradiset. I reservatet finn ein Torpet Paradiset, og dessutan fleire innsjøar, mellom anna Trehörningen, Ådran og Ormputten. Desse innsjøane vert drenert via små elvar til Lissmasjön. Òg Långsjön tilfører Lissmasjön vatn, men denne verten drenert òg til innsjøen Öran.

Bakgrunnsstoff
Lissmasjön Huddinge kommun
Paradisets naturreservat (söder om Lissmasjön)
Lissmasjön Tyresåns vattenvårdsförbund

Innsjøar i Södermanland
Lockvattnet

Lockvattnet, tidlegare òg kjent som Lekvattnet, er ein innsjø sentralt i Södermanland i Sverige, som ligg aust for Båven, mellom Björnlunda og Stjärnhov.
Innsjøen har eit overflateareal på  er 6 km², og han ligg 26 meter over havet.

Ved nordenden ligg slottet Elghammar.

Referansar

Innsjøar i Södermanland
Lundsjön–Dammsjön

Lundsjön–Dammsjön er eit innsjø-kompleks i Nacka kommun i Stockholms län i Sverige. Komplekset består av Lundsjön i nord og Dammsjön i sør. Innsjøane ligg i eit velvitja turområde nor for Erstaviken, og er rekna for å vere bra innsjøar for både fiske og bading. Innsjøane utgjorde tidlegare drikkevasstilgangen for Saltsjöbaden. Den austlege delen av Dammsjön ligg innanfor Tattby naturreservat.

Geografi
Innsjøkomplekset har eit overflateareal på 0,17 km², ligg 27,4 meter over havet og har ein gjennomsnittsdjupne på 4,9 meter. Største vassdjupne er mælt til 10,7 meter. Innsjøkomplekset har eit volum på 770 000 m³, og strandlinja mæler 5,4 km

Biologi
Vatnet i innsjøane er klårt, og botnen er brunaktig på grunn av innhaldet av humus. Det er tre flytande øyar, eller hengemyrer, på innsjøen. Dei har lengje lege på same plass, men har i den seinare tida flytta noko på seg. Den nordlegaste av hengemyrane har flytta seg sørover med om lag 100 meter. Innsjøane sine breidder består for det meste av hällmarksbarskog, som er ømfintleg for slitasje frå vitjande. Barskog (gran) og lauvskog (bjørk og or) breier seg òg langs innsjøane. Den omkringliggande naturen er variert, med eit rikt dyre- og planteliv. Det veks rikeleg med sopp her, som fluesopp, smørsopp, kremler og røyrhattsopp. I sjølve innsjøen veks det siv, starr, snellar, vassliljer, nypebuske, gras, bjørnemose og kalvedun. Lomar og fiskeørn blir jamleg observert ved innsjøane. I innsjøane er det òg krepsar og rikeleg med krepsedyr, og dessutan augestikkarar.

Friluftsliv
Fiskerettane i den austlege delen av innsjøen forvaltast av Saltsjöbadens Fiskevårdsförening. På vinteren blir det drive isfiske på innsjøkomplekset. Det er gode gang- og sykkelvegar i området. Saltsjöbadens «lugna promenad» (rolege promenade), ei merkt sløyfe på drygt 4 km, passerer ved nordbreidda, der òg Saltsjöbadens golfbane ligg.

Kjelder
Denne artikkelen bygger på «Lundsjön–Dammsjön» frå ,  den 16. juni 2012.

Bakgrunnsstoff
Lundsjön-Dammsjön Nacka kommun
Lundsjön, Nacka VISS

Innsjøar i Södermanland
Luvsjön

Luvsjön er ein innsjø i utkanten av Katrineholm i Södermanland i Sverige. Inntil innsjøen ligg ein tettstad med same namn, som mellom anna består av villaer bygd etter 2000.

Kjelder
Denne artikkelen bygger på «Luvsjön» frå ,  den 16. juni 2012.  
 

Innsjøar i Södermanland
Långhalsen

Långhalsen er ein innsjø som ligg sør i Södermanland i Sverige, og har samband med kommunane Nyköping, Katrineholm og Flen. Innsjøen har eit overflateareal på 34 km², og ligg 19 meter over havet. Innsjøen er smal, på dei fleste stader ca. ein kilometer brei, og ingen stader meir enn tre kilometer brei. Långhalsen vert drenert av Nyköpingsån. Største tettstad ved innsjøen er Vrena.

I 1857 vart Långhalsen (og Yngaren) senka med ca. to meter, for å vinne ca. 3000 tønner (ca. 12 km²) dyrkbar mark.

Kjelder
Denne artikkelen bygger på «Långhalsen» frå ,  den 16. juni 2012.  
 

Innsjøar i Södermanland
Långsjön i Tyresta

Långsjön er ein innsjø i Tyresta nasjonalpark i Tyresö kommun i Södermanland i Sverige. Innsjøen har eit overflateareal på  er 0,095 km², og innsjøen ligg 41 meter over havet. Gjennomsnittsdjupna er 3,8 meter, og innsjøen rommar 364 000 m³ vatn. Største djupne i innsjøen er målt til 7,7 meter.

Vasstilførsel kjem frå Trehörningen, og vert drenert til Mörtsjön. Vatnet ender til slutt i Austersjøen.

Kjelder

Denne artikkelen bygger på «Långsjön (Tyresta)» frå ,  den 16. juni 2012. 
 oppgav desse kjeldene:
Långsjön, Åva Fiskeriverket

Innsjøar i Södermanland
Långsjön i Älvsjö

Långsjön er ein innsjø som utgjer grensa mellom kommunane Stockholm og Huddinge kommun, og mellom bydelane Herrängen og Segeltorp, sør i Stockholms län og landskapet Södermanland i Sverige.

Innsjøen har eit overflateareal på 0,298 km², og ligg 30,6 meter over havet. Innsjøen har ei gjennomsnittsdjupne er 2,2 meter, og innsjøen rommar 617 000 m³ vatn. På det djupaste er innsjøen 3,3 meter.

Bygningar, anlegg og natur rundt Långsjön
Långsjö gard, ved nordbreidda av innsjøen, består av to identiske hovudbygninger som vart bygd av brørne Ditzinger i 1882. Omkring år 1900 vart garden busett av ein familie Leuhausen. I 1904 vart garden, og store delar av Långsjöns skogar, fjell og beitemarker kjøpt av Johan Edvard Lignell, som stykka opp eigedomane og selde desse som villatomter.
Herrängens gard, òg ved nordbreidda av innsjøen, vart truleg oppført mellom 1770 og 1782. Herrängsområdet var på 1700-talet ein husmannsplass under Långbro gard, under namnet Isberga. Husmannsplassen vart avdelt 1788 frå Långbro, og fekk gardsstatus med namnet Herrängen. Garden har sidan 1948 vore eigd av Stockholm by.
Långsjöbadet vart teke i bruk på midten av 1930-talet. Før den tida var området myrterreng, og stranda var igjengrodd med siv og utilgjengeleg. I dag er badevasskvaliteten skiftande på grunn av algevekst. Badeplassen har ei femti meter lang sandstrand og nokre badebrygger.
Långsjöhöjden er eit naturområde og eit bustadområde langs den nordlege breidda av Långsjön. Naturområdet Långsjöhöjden grenser til innsjøen Långsjön, og er, med sine 73 meter over havet det nest høgaste naturlege punktet i Stockholm kommune.
Långsjöbos äldreboende (Långsjöbos eldreheim), som ligg ved sørsida til innsjøen, vart bygd på midten av 1990-talet, og blir drive av ein privat stiftelse. Anlegget inneheld 32 boenheter og seks sykehjemsplasser.
Promenadstigen som ligg rundt innsjøen, kom på plass seint på 1980-talet. Ein kan likevel ikkje gå heilt rundt langs vatnet, då det er fleire villaer i området med private strandtomter.

Vassreinsing
Stockholm Vatten tilfører Långsjön 30 liter reint drikkevatn per sekund for å betre vasskvaliteten, og motverke algevekst. Huddinge kommune let overflatevatn renne ureinsa ut i innsjøen, mellom anna frå det sterkt trafikkerte Häradsvägen. Nokre gonger hamnar meir eller mindre uuttynna avløpsvatn frå eit overbelasta leidningsnett direkte i innsjøen. Långsjön sitt nedbørområde består av om lag 60 prosent busette område.

Hausten 2006 vart det gjennomført eit prosjekt av Stockholm Vatten for fosforredusering, som på sikt skal gje betre balanse i fiskepopulasjonen i innsjøen, samt auke krepsepopulasjonen.

Sidan november 2008 har Långsjön inngått i vassverningsområdet Östra Mälaren.

Bilete

Kjelder

Denne artikkelen bygger på «Långsjön (Älvsjö)» frå ,  den 16. juni 2012. 
 oppgav desse kjeldene:

Bakgrunnsstoff
 Miljötillstånd och åtgärdsarbete för Långsjön – Stockholms Miljöbarometer
Långsjön Huddinge naturguide
Långsjön Stockholm Vatten

Innsjøar i Södermanland
Norrström-vassdraget
Malmsjön

Malmsjön er ein innsjø ved Vårsta i Botkyrka kommun i Södermanland i Sverige. Innsjøen har eit overflateareal på 0,89 km², og ligg 13,7 meter over havet. Malmsjön har ei gjennomsnittsdjupne på 4,7 meter, og rommar 4,2 miljoner m³ vatn. På det djupaste innsjøen er målt til 6,8 meter, og innsjøen har eit nedbørfelt på 14,6 km². Malmsjön er ein del av Kagghamraån-vassdraget.

Innsjøen er overgrodd på grunn av næringsstoff i overflatevatn frå Vårsta og vatn frå søppelfyllinga i Hall, som når innsjøen via Skälbyån. Innsjøen har derimot svore god bufferkapasitet, og er derfor ikkje rammet av forsuring. Sommaren 2002 hadde innsjøen ein pH-verdi på 8,8.

Kjelder
Denne artikkelen bygger på «Malmsjön» frå ,  den 16. juni 2012.

Bakgrunnsstoff
Malmsjön  Miljödatabasen

Innsjøar i Södermanland